ทส.คุมอุทยาน เขตรักษาพันธุ์ ชายฝั่งตลอดสงกรานต์
นายโสภณ ทองดี ผู้ตรวจราชการกระทรวงและโฆษกกระทรวงทรัพยากรธรรมชาติและสิ่งแวดล้อม (ทส.) เปิดเผยว่า ทส.ในฐานะหน่วยงานรับผิดชอบพื้นที่ท่องเที่ยวอุทยานแห่งชาติ เขตรักษาพันธุ์สัตว์ป่า ป่าสงวนแห่งชาติ และพื้นที่ท่องเที่ยวทางทะเลทั่วประเทศ ได้เตรียมความพร้อมอำนวยความสะดวกและรักษาความปลอดภัยแก่นักท่องเที่ยวในช่วงเทศกาลสงกรานต์ ระหว่างวันที่ 12-17 เม.ย.นี้ โดยมีเจ้าหน้าที่ ทส. ในพื้นที่กว่า 4,000 นาย ให้การดูแลและอำนวยความสะดวก นอกจากนี้ กรมอุทยานแห่งชาติฯ กรมป่าไม้ และกรมทรัพยากรทางทะเลและชายฝั่ง (ทช.) จัดตั้งศูนย์บริการนักท่องเที่ยว พร้อมจัดเตรียมสรรพกำลัง อุปกรณ์ช่วยเหลือ และยานพาหนะต่างๆในการอำนวยความสะดวกและช่วยเหลือนักท่องเที่ยวกรณีเกิดเจ็บป่วยหรือเกิดอุบัติเหตุด้วย,โฆษก ทส.กล่าวต่อว่า ในส่วนของกรมอุทยานฯ ได้จัดตั้งศูนย์บริการช่วยเหลือนักท่องเที่ยวในอุทยานแห่งชาติ 155 แห่งทั่วประเทศ มีเจ้าหน้าที่ประจำศูนย์บริการกว่า 1,850 นาย และได้กำชับให้ควบคุมไม่ให้มีการดื่มสุราหรือเครื่องดื่มที่มีแอลกอฮอล์ทุกชนิดในอุทยานฯ โดยวันที่ 14 เม.ย. ซึ่งเป็นวันครอบครัว ได้เปิดให้เข้าอุทยานฯ 115 แห่ง เขตรักษาพันธุ์สัตว์ป่า 60 แห่ง เขตห้ามล่าสัตว์ป่า 87 แห่ง ฟรี ขณะที่ ทช.ได้เตรียมเจ้าหน้าที่ในพื้นที่ 24 จังหวัดชายฝั่งทะเล และชายหาดสำคัญอีก 24 แห่ง เช่น ป่าตอง บางแสน หัวหิน ชะอำ เกาะสมุย เป็นต้น ทั้งนี้ อยากจะฝากเตือนว่าเล่นน้ำทะเลที่ถูกต้องและปลอดภัยจะต้องสวมใส่ชูชีพ และขอย้ำเตือนว่า จะต้องไม่หยิบ เก็บปะการังจากธรรมชาติมาเป็นที่ระลึก หรือเป็นสมบัติส่วนตัวอย่างเด็ดขาด ส่วนกรมป่าไม้ มีเจ้าหน้าที่ป่าไม้ผู้ผ่านการฝึกอบรมหลักสูตรป่าไม้เสนารักษ์คอยดูแล หากประชาชนต้องการข้อมูลรายละเอียดศูนย์บริการประชาชนเข้าไปตรวจสอบได้ที่เว็บไซต์ ,http://id.mnre.go.th/th/index,  ตลอด 24 ชั่วโมง.
ทส.ในฐานะหน่วยงานรับผิดชอบพื้นที่ท่องเที่ยวอุทยานแห่งชาติ ได้เตรียมความพร้อมอำนวยความสะดวกและรักษาความปลอดภัยแก่นักท่องเที่ยว
กรมอุทยานแห่งชาติ,กรมป่าไม้,นักท่องเที่ยว,วันสงกรานต์,เขตรักษาพันธุ์สัตว์ป่า,โสภณ ทองดี,ข่าวทั่วไป